SUID-AFRIKAANSE RADIOLIGA 
SARLNUUS SONDAG 27 MEI 2007 


U luister na amateurradiostasie ZS6SRL van die Suid-Afrikaanse Radioliga, die 
nasionale vereniging vir amateurradio in Suid-Afrika, met `n nuusbulletin wat 
elke Sondag om (08:15 SAT in Afrikaans en om (8:30 SAT in Engels uitgesaai 
word. U kan ook na hierdie oggenduitsendings luister deur per Echolink met 
ZSGFCS te koppel. U kan ook na www.sarl.org.za gaan en op ARMI klik en 
die daar aangeduide skakels volg om oudio daarvandaan te ontvang. Hierdie, en 
vorige bulletins, kan ook van die SARL se webwerf nl. www.sarl.org.za afgelaai 
word en u kan ook daar inteken om toekomstige bulletins per e-pos te ontvang. 


Hierdie uitsending word gedoen deur Gustav, ZS6GBWN, vanuit Pretoria met 
herleidings op 51,400 14,235, 10,135, 7,066 en 3,695 MHz asook 438,825 MHz 
in die Pretoriagebied en 145,7875 en 438,850 MHZ in die Johannesburggebied. 
(Ander nuuslesers verander soos nodig). 


STIL SLEUTEL 


Dit is met leedwese dat SA AMSAT gehoor het van die afsterwe van Garth Milne, 
ZR1AHF, verlede Vrydag, na n kort siekbed. Garth het aan Suid-Afrikaners die 
eerste satelliet, Sunsat, gegee en was grootliks verantwoordelik dat n amateur- 
radiodrapak op Sumbandilasat geplaas is. Hy was n ware pionier in tegnologie. 
Sy sleutel het stil geword maar sy bydrae aan wetenskap en tegnologie sal lank 
onthou word. Ons gedagtes en simpatie gaan aan sy eggenote, ander familie en 
vriende. `n Herdenkingsdiens word Maandag 28 Mei om 14:30 in die Welgelegen 
NG-kerk in Dalsig, Stellenbosch, gehou. 


(POUSE) 

In die nuus vandag; 

ALLE PAAIE LEI VOLGENDE SATERDAG NA STELLENBOSCH 
KANDIDATE DOEN GOED IN DIE MELRADIOAMATEURSEKSAMENS 
SLUIT VANAAND BY DIE PRESIDENTSNET EN INTEGNET AAN 


U luister na ZS6SRL. Bly ingeskakel vir die volledige berigte oor die voorge- 
noemde items, sowel as ander belangrike en interessante berigte. 


ALLE PAAIE LEI VOLGENDE SATERDAG NA STELLENBOSCH 


n Opwindende dag wag op die Weskaap se radioamateurs wanneer die SARL 
se Radiotegnologiegeleentheid plaasvind op Saterdag 2 Junie 2007 aan die Uni- 
versiteit van Stellenbosch. Die geleentheid vind plaas by die Departement van 
Elektriese en Elektroniese ingenieurswese in lesingsaal 203 van die Elektroniese 
ingenieurswesegebou. Die koste is R20 per persoon en sluit inskrywing vir die 
bywoningsprystrekking in. Studente en leerders het gratis toegang. Die dag sal 
geopen word deur Prof. Christo Viljoen. 


Lesings en demonstrasies sluit die volgende in: 


Die geheim van die padda se been die storie van die uitvindng van die battery. Hierdie is 


Navorsing in ionosferiese radiovoortplanting Suid-Afrika is in die voorpunt 
van navorsing in hierdie gebied. Die lesing sal die werk wat by die Hermanus 
Magnetiese Observatorium gedoen word, uitlig. 


Kognitiewe radio, n ontluikende tegnologie wat dalk n meer intelligente gebruik 
van die beskikbare radiospektrum sal maak. 


Outomatiese Posisierapporterende Sisteem of te wel APRS, n sisteem wat ge- 
bruik maak van amateurradio om verslae oor posisie, weerverslae en boodskappe 
tussen gebruikers. n Lewende demonstrasie sal gedurende die aanbieding ge- 
doen word. 


BAGAR 2007, n Nuwe benadering aan die aanbieding van amateurradio by 
skole en n pretprojek vir klubs waar gebruik gemaak word van partytjiebal- 
lonne om n miniatuursatelliet te lanseer. BACAR is die akroniem van “Balloon 
Carrying Amateur Radio”. 


Die volle program is beskikbaar op www.sarl.org.za en klik op “Radio Technol- 
ogy in Action”. 


KANDIDATE DOEN GOED IN DIE MELRADIOAMATEURSEKSAMENS 


Uitstekende resultate in Mei se radioamateurseksamen behaal. Van die 65 kan- 
didate wat die A-klaseksamen geskryf het, het 57 geslaag, wat die slaagsyfer 
op 87,7% plaas. 26 van die 31 kandidate wat die klas B-eksamen geskryf het, 
het geslaag het n slaagsyfer van 86,7% behaal. Hierdie was die eerste eksamen 
waar kandidate wat die klas A eksamen geskryf het ook die klas B eksamen kon 
skryf indien hulle gevoel het dat hulle nie die klas A eksamen geslaag het nie. 
Van die 9 kandidate wat die klas A eksamen gedruip het, het 8 ook die klas B 
eksamen geskryf van wie 5 wel geslaag het. 


Die hoogste punte, 98%, in die klas A eksamen is deur twee kandidate behaal. 
Gelukwense gaan aan L Kreideman, ZS1LEO, en Me L Fitchat, 4SOLIZ. 


Die hoogste punt in die klas B eksamen was 93%. Gelukwense aan D G Jackman, 
ZU6DG, en H D Steyn, ZUGSAP. 


Die oudste persoon wat die A klaseksamen geskryf het was 73 jaar oud en die 
jongste 14. Die jongste kandidaat in die B klaseksamen was 13. 


Die SARL wens al die suksesvolle kandidate geluk en hoop dat hulle gou ama- 
teurradio op die lug sal geniet. Indien u dit nie gemaak het nie, moenie opgee 
nie, studeer nog meer en skryf die volgende klas A eksamen wat op 18 Oktober 
gehou sal word of die klas B eksamen op 2 Augustus 2007. alle uitslae is op 
www.sarl.org.za beskikbaar. 


SLUIT VANAAND AAN BY DIE PRESIDENTSNET EN INTEGNET 


Sluit vanaand (Sondag 27 Mei 2007) by SARL president, Graham Hartlett, om 
19:00 aan wanneer hy party van die verwikkelings in KLT sal bespreek. Die 


gasspreker op Integnet, wat om 20:00 begin, is Dick Stratford, ZS6RO, wat oor 
APRS sal praat en vrae asl beantwoord oor hoe om daarby betrokke te raak. 
Sy bespreking word ondersteun deur n PowerPointaanbieding wat beskikbaar 
is op www.sarl.org.za en klik op ARMI om die koppeling te sien. Die voordrag 
is in PDF-formaat vir maklike aflaai. 


Klubs wat wens om hul herhaler aan die net te koppel word genooi om beson- 
derhede aan armi@sarl.org.za te stuur. Beide programme word op internet en 
echolink gestroom. Die koppelings kan op die SARL-web onder ARMI gevind 
word. 


DIE TRUST NOOI JOU UIT OM AAN DIE KONSTRUKSIEKOMPETISIE 
DEEL TE NEEM 


Is jy in jou hart n bouer? Waarom nie inskryf vir die 2007 konstruksiekompetisie 
nie? Dit is n ope kompetisie wat beteken dat jy jou gunstelingprojek kan inskryf. 
Daar is twee Yaseu BHF-send/ontvangers op die spel wat deur Versay geborg 
word asook n aantal 2007 ARRL-jaarboeke. Volledige inligting van hoe om in 
te skryf is op www.amateurradio.org.za te vinde. 


BESPREEK N TYDGLEUF VIR JOU GROEP OM MET MARK SHUTTLE- 
WORTH TE PRAAT TYDENS DIE SARL-JEUGDAGGELEENTHEID 


Om seker te maak dat die groep jongmense wat deur jou en jou klub as gaste 
op Jeugdag, 16 Junie met Mark Shuttleworth sal kan praat moet jy nou n 
tydgleuf bespreek. 'Tydgleuwe word op n eerstekombasis toegeken en sal wissel 
tussen 5 en 15 minute, afhangende van die grootte van jou byeenkoms. Mark 
sal beskikbaar wees tussen 10:00 en 11:30. 


Om tydgleuwe te bespreek stuur n @-pos aan armi@sarl.org.za met die vol- 
gende inligting: Groep/Klub waar die byeenkoms gehou sal word en hoe jy 
beplan om aan die net te koppel. Dit word beplan om die normale President- 
/Integnetkoppelings te gebruik. Hoeveel jongmense verwag jy? Wie is jou 
skakelbeampte en sy/haar kontakbesonderhede? n Gedetailleerde gids sal n 
week voor die geleentheid aan die skakelbeampte gepos word. 


Moet nie uitstel nie. Doen dit nou of jy of jou klub mag dalk die geleentheid 
misloop. 

KLUBNUUS 

APRS-BELANGSTELLINGSGROEPVERGADERING 


Verskoning word gemaak aan lede wat gereis het om die APRS-belangstellingsgroep 
se vergadering op 19 Mei 2007 by te woon. Die vergadering is op kort kennis- 
gewing gekanselleer en nie almal kon bereik word om daaroor ingelig te word 
nie. n Nuwe datum is nog nie vasgestel nie. 


DURBAN AMATEURRADIOKLUB SE AJV 


By die onlangs gehoue AJV van die Durban Radioamateurradioklub is die vol- 
gende komitee verkies: 


Voorsitter Louis de Bruin ZS5LP; Ondervoorsitter Dave Long ZS5FR; Sekretaris 
Laurie Devereux ZS5DL; Tesourier Louis de Bruin ZS5LP; Lede Dave Smith 
ZSSLPT; Danny Giraud ZS5DG; Glen Duffy ZS5GD; Neal Slogrove ZR5NAS. 


Ons wens die nuwe lede voorspoed toe en bedank die uittredende komitee vir 
hul harde werk. 


VOORTPLANTINGSVOORSPELLING 


Hannes Coetzee, ZS6GBZP, rapporteer dat die verwagte sonaktiwiteitsvlak baie 
laag sal wees. Die verwagte geomagnetiese veld sal wissel van stil tot onrustige 
vlakke gedurende 3 tot 4 Junie. Die verwagte effektiewe sonvlektelling sal 
gedurende die komende week minder as 5 wees. 


20 m en 15 m is die beste keuse vir DX met moontlike 20 m openinge vanaf 15:00 
SAT na Indië. Na Australië toe kan 40 m om 20:00 oopmaak. Vanaf ongeveer 
15:00 is daar moontlike goeie 15 en 20 m openinge na Europa. Kontakte met 
die Verenigde State gaan baie uitdagend wees. Vir die morsekode- en digitale 
entoesiaste kan dit lonend wees om 10 MHGZ te monitor. 


Alhoewel die DX-toestande tans nie te opwindend is nie, is dit nou die beste tyd 
om saans 80 m kontakte vir jou 80 m WAZS te maak. Onthou dat HF jou nog 
steeds altyd kan verras. Skakel jou stel aan, luister en roep ook CO om seker 
te maak dat jy deel van die opwinding is. 


Besoek gerus www.spaceweather.co.za vir meer inligting. 
DAGBOEK VAN GEBEURE 


Vanaand 27 Mei Presidentsnet en Integnet; 16 Junie - SARL-Jeugdag; 30 Junie 
- Sluitingsdatum vir SA-DX-opname; 2 Augustus Klas B RAE; 18 Oktober 
Klas A RAE. 


Sarlnuus maak staat op nuusitems wat vir radioamateurs van belang is en deur 
klubs en individue ingestuur word. Die enigste manier om te verseker dat u 
berigte Sarlnuus bereik is om dit in die korrekte plek op die webwerf van die 
SARL nl. www.sarl.org.za/newsinbox.asp te plaas nie later nie as die Donderdag 
wat die bulletin voorafgaan. Dit sal waardeer word indien u dit in Afrikaans 
sowel as Engels sal doen. 


Die SARL nooi ook alle luisteraars om elke Sondagoggend om 10:00 SAT na 
die program Amateur Radio Mirror International op 145,750 MHZ in die Preto- 
riagebied, en op verskeie ander herhalers, en met herleidings op 7 082, 7 205 en 
17 695 kHz, te luister. Oudiostrome is ook vanaf www.zsémrk.org sowel as per 
Echolink vanaf ZSOFCS, soos vir hierdie bulletin, beskikbaar. `n Heruitsending 
vind Maandagaande om 21:00 SAT op 3 215 kHz plaas. Telkom en Sentech borg 
die uitsendings op die nie-amateurfrekwensies. 


U het geluister na `n nuusbulletin van die Suid-Afrikaanse Radioliga wat deur 
Gustav, ZS6BWN, saamgestel is. 


'n Voorspoedige week word aan almal toegewens, 738. 


